भीलवाड़ा : 27 अप्रैल 2016 प्रदेश के सरकारी कर्मचारियों ने लंबित मांगों पर लाम बंद होना शुरू कर दिया है ! वर्तमान में राज्य सरकार में सत्तारूढ़ भाजपा ने चुनाव पूर्व कर्मचारी हित में अपने घोषणापत्र में कई घोषणाएं की थी ! उन्हें चुनावी वादा याद दिलाने के लिए अखिल राजस्थान राज्य कर्मचारी संयुक्त महासंघ एकीकृत का 1 मई को शिव पार्वती भवन बीकानेर में कर्मचारियों का महा सम्मेलन आयोजित होगा ! महासंघ एकीकृत के प्रदेश मंत्री सीपी जोशी ने बताया कि महासंघ की ओर से बीकानेर में आयोजित होने वाले थार सम्मेलन में सभी कर्मचारियों की मांगों पर मंथन उन्हें पूरा करवाने की रणनीति तैयार की जाएगी ! आगामी 2 सालों में राज्य के नियमित और संविदा कर्मचारियों की विभिन्न लंबित मांगों को सरकार से संवाद कायम कर पूरा करवाने का प्रयास किया जाएगा ! सम्मेलन में राज्य कर्मचारियों का सातवें वेतन आयोग को लेकर फीडबैक लिया जाएगा ! उसके बाद मांग की एक रिपोर्ट तैयार कर राज्य सरकार को भेजी जाएगी!